JohanHeinsen/ENO huggingface dataset:
Aarhuus Stifts-Tidende, 1840-03-14
J Baden forelskede sig en Katholik i en Protestantinde, en fra sin i Tugthuset værende Mand skilt Kone. Den katholske Præst nægtede imidlertid at lyse for det nye Par; men da Regjeringen paalagte ham dette, erklærede han næste Søndag paa Prædikestolen, at han endnu havde et Par at lyse for, men da disse vare uværdige til at dette kunde skee i Gudshuset, saa maatte Menigheden forvente det Nærmere udenfor Kirkedøren. Derpaa iførte han sig sine daglige Klæder, tog Hat og Stok i Haanden, gik ud paa Gaden og lyste for de Trolovede. Byens Trommeslager og Udraaber agter nu at anlægge Sag imod Præten, fordi Denne har gjort Jndgreb i hans lovlige Næringsvei.
Aarhuus Stifts-Tidende, 1840-03-14
I Hannover har en Brændeviinsmand bekjendtgjort, at han, til desto større Beqvemmelighed forMaadeholdsforeningen, har nedsat Prisen paa sine Spirituosa til det Halve.
Aarhuus Stifts-Tidende, 1840-03-14
Kjøbenhavn, den 9de Marts. Imorgen ophører den dybe Sorg, saa at alle militaire Corps aftage Floret af Feldttegnet og de musikalske Jnstrumenter. (Dan.)
Aarhuus Stifts-Tidende, 1840-03-14
Lieutenant Raaslev af Artilleriet er af den franske Regjering ansat som Bolonteur ved Armeen i Algier. (S. Bl.)
Aarhuus Stifts-Tidende, 1840-03-14
Bekjendtgjørelser. At vor kjære Datter, Elisabeth Cathrine Kolle mann, 1 3/4 Aar gammel, den 11te dennes ved Døden er afgaaet, bekjendtgjøres herved sørgeligst for fraværende Slægt og Venner. Aarhuus, den 14de Marts 1840. A. L. Nellemann, L. Nellemann. todt Hyphoff.
Aarhuus Stifts-Tidende, 1840-03-14
Bal i Polyhymnia. Søndagen d. 15de førstkommende afholdes Bal i Selskabet, hvortil Fremmede, som indføres af Selskabets Medlemmer, kunne erholde Adgangs=Billet a 1 Rbd. hos en af Undertegnede. J. Regenburg. Th. Fabricius.
Aarhuus Stifts-Tidende, 1840-03-14
Efter vedtagen Bestemmelse i Boet efter Muursvend Rasmus Sørensens Enke Mette Jensdatter foretages Auction over det bemeldte Boe tilhørende Sted No. 433 paa Fiskergade, saaledes: 1ste Gang Torsdagen den 26de Marts,) 2den Gang: 2den April, ) 1840, 3die Gang. 9de April hver Dags Formiddag Kl. 10. Første og anden Auction afholdes paa Aarhuus Raadstue men 3die Auction i Stedet, der er bestaaende af 3 Fag 1 Etage Huus med Gaards og Haveplads. Hvilket herved bekjendtgjøres. Aarhuus, den 12te Marts 1840. Fleischer.
Aarhuus Stifts-Tidende, 1840-03-14
Licitation. Torsdagen den 26de d. M., Kl. 10 Formiddag, bliver paa Tinghuset i Hammel afholdt Licitation over Opførelsen af en ny Steenbro ved Snorum, paa Veien mellem Randers og Rye. Conditioner og Overslag ere forinden Licitationen til Eftersyn her paa Contoiret. Frysenborg Birkecontoir, den 11te Marts 1840. Kampmann.
Aarhuus Stifts-Tidende, 1840-03-14
Torsdagen den 19de Marts 1840, Formiddag Kl. 11 1/2 lader det Slesvigske Curasseer-Regiment ved Auction som afholdes paa Raadstuepladsen i Horsens, bortsælge 16 Udsætterheste. Hvilket herved bekjendtgjøres. Horsens, den 12te Marts 1840. T. Petersen.
Aarhuus Stifts-Tidende, 1840-03-14
Tirsdagen den 31te Marts førstkommende, Kl. 10 Formiddag, afholdes paa denne Kjøbstads Raadstue Licitation, over Opførelsen af en grundmuret Arrestgaard ved det her bygte nye Raad- og Arresthuus, m.m., efter Overslag til Beløb 457 Rbd. 48 s. samt Conditioner, som da oplæses og ere forinden til Eftersyn her paa Contoiret. Hvilket herved bekjendtgjøres. Byfogedcontoiret i Ebeltoft, den 10de Marts 1840. Stephensen.
Aarhuus Stifts-Tidende, 1840-03-14
Jfølge Reqvisition fra vedkommende Udlægshaver bliver det Vognmand Anders Jensen Drammelstrups Enke, Else Nielsdatter, tilhørende og iboende Sted No. 504, beliggende i denne Byes Vestergade, med tilliggende Gaards- og Haugeplads, opraabt til Bortsalg ved 3de Auctioner, som afholdes: Tirsdagen den 14de April, 28de f. M., og førstkommende, om Eftermiddagen Kl. 2. De tvende før12te Mai. ste Auctioner afholdes paa Randers Raadstue, hvorimod tredie Auction afholdes i selve Stedet. Denne Bekjendtgjørelse skeer tillige til Pantecreditorernes Efterretning i Henhold til Placaten 22de April 1817. Randers, den 4de Marts 1840. G. A. Koefoed.
Aarhuus Stifts-Tidende, 1840-03-14
Paa Forlangende af Jngenieurcapitain v. Dau afholdes Fredag den 20de Marts førstkommende, om Formiddagen Kl. 11, paa Herredstingstuen i Veile offentlig Licitation over følgende Veiarbeider paa Hovedlandeveiene over Veile Kjøbstads og Høien Byes Marker, nemlig: 1) 1880 Favne Jordarbeide hvortil hører Udgravning Transport m. m. af 5352 Cubikfavne Jord inddeelte i 11 Parceller. 2) Rydning af circa 5 Skpr. Land Granskov. 3) Sløifning og Rydning af 790 løbende Favne Jord dige og levende Hegn. 4) Opførelse af 5 Stkr. store Steenkister tværs under Veien og af 55 Stkr. mindre dito. 5) 490 Favne Chausseearbeide og Leverance af 31 Cubikfavne store Steen samt 23 Cubikfavne Chausseesteen. Conditionerne ere 8 Dage forinden Licitationen til Eftersyn hos Stadshauptmand Hansen i Veile og Veiopsynsmand Claudi i Høien. Hvilket til Liebhaveres Efterretning herved bekjendtgjøres. Herredscontoiret i Veile, den 5te Marts 1840. Sersleb.
Aarhuus Stifts-Tidende, 1840-03-14
Hos Undertegnede kan bekommes grøn engl. Victrioli Fadeviis paa circa 1500 Pd. a 2 Rbd. 5 Mk. pr. 100 Pd.,men tages kun 100 Pd. da 3 Rbd.; nylig hjemkomne Smyrna=Rosiner til 11 1/2 Rbd. pr. 100 Pd., i Lispundeviis 2 Rbd.; smaa Mallabar. Cardemmome til 10 Mk. 8 s. pr. Pd.; Sucade a 3 Mk. 8 s. Pd.; Caneel a 3 Mk. Pd. Bundteviis, god Congo=Thee til 5 Mk. a 1 Rbd. Pundet; Bryst=Candis a 28 s. Pd. los Kjourog til 14 Mk. pr. Lispund, pr. 100 Pd. 13 1/2 Rbd.; frisk raspet Bruunspaan a 6 Rbd. 3 Mk. pr. 100 Pd., nylig raspet Japan a 10 Rbd. pr. 100 Pd.; fiin Cochionelle a 4 Rbd. 3 Mk. Pd., fiin eng. Bruun rødt i store runde Kager a 6 Rbd. 3 Mk. pr. 100 Pd.; engl. Bleghvidt hertil arriveret fra Hull i England i sidste Efteraar til 14 a 15 Rbd. pr. 100 Pd., men samme er forfalsket i Engelland og kan derfor sælges saa billig. Aarhuus, den 6te Marts 1840. S. C. Tarliong. Kalveskind, S. Lind. kjøbes til høieste gangbare Priser af Maler=Vare, saavel revne som urevne, i flere Couleurer, faaes billig S. Lind.
Aarhuus Stifts-Tidende, 1840-03-14
Hvor en Amme søges, anvises af Kjøbmand S. Lind i Aarhuus.
Aarhuus Stifts-Tidende, 1840-03-14
Hør og Horblaar & Hamp og Hampeblaar er atter at faae hos H. Larsen, ved Aaen.
Aarhuus Stifts-Tidende, 1840-03-14
Trykt i Aarhuus Stiftsbogtrykkerie. Urtefrøe og Blomsterfrøe faaes frisk og billig fra nu af og fremdeles som sædvanlig ved Munkeport hos Sielle.
Aarhuus Stifts-Tidende, 1840-03-14
Undertegnede er i Aar, som sædvanlig, forsynet med nyt og godt Hauge= og Blomsterfrøe til muligst billige Priser. Ligeledes kan bekommes tidlige Kartofler til Sætning samt et Sortiment dobbelte Georginer. A. Berg.
Aarhuus Stifts-Tidende, 1840-03-14
Have- og Blomsterfrøe faaes som sædvanlig frisk og godt og yderst billigt hos Gartner S. Gjødvad paa Rosenholm. Kolding.
Aarhuus Stifts-Tidende, 1840-03-14
Udsalg af extra god, frisk, uforsaltet, Haugefrøe, nyelig hidkommen fra Lübeck, af det første, velbekjendte ældste Handelshuus, – skeer i store og smaae Qvantiteter, med reel Behandling, paa Laasbyebanken i gamle Snedker Hansens Gaard hos v. Jünger-Rønnov.
Aarhuus Stifts-Tidende, 1840-03-14
Hos Undertegnede kan faaes Kartofler, extra gode tilat spise samt tidlig modne til at sætte. Aarhuus, den 25de Febr. 1840. H. Gundersen. Paa Meilgaard pr. Grenaae staae 10 a 12 Stkr.
Aarhuus Stifts-Tidende, 1840-03-14
fede Stude til Salg. Af hvem Græsning til 12 a 14 Heste i forestaaende Sommer søges, anviser Adressekontoiret.
Aarhuus Stifts-Tidende, 1840-03-14
Hos de fleste af de sædvanlige Herrer Commissionairer, i Aarhuus hos de Herrer Boghandlere Cand. phil. J. W. Bruun (Jessens Boghandling) og S. Warberg, er strax at erholde: Nyeste, fuldstændigste og udførligste Fransk Dansk Ordbog, efter Nutidens Tarv, af Joh. Nik. Høst. 1840. Med Angivelse af Hjemmel, ikke alene for hvert fransk Ord eller Talemaade, men tillige for hver enkelt Betydning (hvor Hjemmel ikke udtrykkeligen er anført, er den nyeste, i 1835 udgivne Udgave af det verdensberømte franske Academies Dictionaire Hjemmel. Til Grund for Udarbeidelsen ere lagte de nyeste og rigtigste i Frankrig udkomne Dictionairer. Til hvert fransk Ord er givet et forholdsviis meget betydeligt Antal danske Ord. Værket indeholder 7,000 franske Talemaader (kun saadanne der ikke forstaaes, om man end veed hvert enkelt Ords Betydning, de Andre havde kun uden Nytte gjort Bogen dyrere), samt 21 a 22,000 værdifulde franske Ord (hvor betydeligt dette Antal er, kan skjønnes deraf, at Academiets sidste Udgave kun in beholder omtrent 26,000 Ord, uagtet det indeholder mangfoldige Ord uden almindelig Værdi. Værket er trykt: 1) paa fiint og stærkt Papiir og med nye Typer af passende Størrelse; 2) uden Spalter og uden Udgang efter hvert Ord, hvorved rummes, paa hver af de 400, med 56 Linier fyldte Sider, flere Gange saameget som om det havde været med Spalter, medens de Ord, man vil slaae op efter, f. Ex. crabe, crac. crachat, ere saaledes udmærkede, deels med bredere Skrift, deels spaltede, at det er fuldkomment lige saa let at finde dem som i de gammeldags indrettede Lexica. Ordbogen, som er 25 1/2 Ark stor, og uagtet en efter lignende Principer udarbeidet og udstyret Dansk-Fransk Ordbog, paa Undertegnedes Forlag, vil udkomme fra samme Haand, danner et aldeles selvstændigt Værk, koster 14 Mk. Mikkelbryggersgaden, No. 100 i Kjøbenhavn. Alvild Th. Høst,
Aarhuus Stifts-Tidende, 1840-03-14
Paa Bladet Touristen, der redigeres og udgives af Justitsraad Neckelmann i Randers, modtages Subskription af Fuldmægtig Andersen paa Aarhuus Postcontoir.
Aarhuus Stifts-Tidende, 1840-03-14
Læsefrugter 1840, Den gule Rose. Fortælling af Ch. Bernard. MaFørste Hefte: rietta. Novelle af Herlossohn. – Aaret Fyrgetyve. - Sielstyrke og Svaghed. - Mod i Farens Stund. Hertuginde Marie af Würtembergs Dødsanelse. - Vort Aarhundredes Løbebane paa Jernbanen. Humoristisk Forelæsning af Saphir. – Tobakkens Priis. - Sneeklokken, af F. S. Birch. - Frederik den Sjette.
Aarhuus Stifts-Tidende, 1840-03-14
Paa dette underholdende Tidsskrift, der koster 3 Mk. Heftet, kan subskriberes i alle Boglader; samt i Aarhuus hos L. F. Bloch.
Aarhuus Stifts-Tidende, 1840-03-17
10 No 44. Tirsdagen. den 17de Marts. Den til Forsendelse. med Brevposterne Kongelig allernaadigst allene privilegerede Aarhuus Stifts-Tidende, Redigeres og udgives 4 Gange ugentlig af Overkrigscommissair A. F. Elmanist.
Aarhuus Stifts-Tidende, 1840-03-17
Nyheder fra Udlandet. Porten er af Rusland bleven tilbudt en Armee paa 30,000 Md. tilligemed en Krigsflade, forat tilintetgjøre Mehemed Alis Planer. Og for at give Porten end ydermere et Beviis paa det russiske Hofs venskabelige Sindelag skal en tyrkisk Armee følge efter den russiske, for øieblikkeligt at besætte ethvert Sted som Russerne frarive Jbrahim Paska. Hvis Porten vil antage dette Tilbud, skulde en russisk Armee inden en Maaneds Forløb være paa Veien til Lilleasien. Fra Alexandrien haves den sørgelige Efterretning, at Pesten er udbrudt der i Staden. Vicekongen har adopteret den forhenv. tyrkiske Kapudan Paska som sin Søn. Til London er afsendt en tyrkisk Gesandt, Nuri Effendi, der skal repræsentere Porten ved de Konferentser som holdes i Englands Hovedstad angaaende de orientalske Anliggender.
Aarhuus Stifts-Tidende, 1840-03-17
Frankrigs nye Ministerium har aflagt sin Troesbekiendelse ved en Tale, som Præsidenten, Hr. Thiers, har holdt i Pairskammeret, og hvori han erklærte: at man for det første vilde stræbe at forsone og forene Gemytterne, uden hvilket der ikke gives nogen Harmonie mellem Regjeringen og Kamrene; ved Valget af Personligheder (2: Embedsmænd) ville vi være kræsne og forsigtige; vi ville søge at undgaae unyttige Discussioner og kun indlade os i dem, der have et reelt og alvorligt Øiemed, vi ville i alle vore Forhandlinger føre et maadeholdende Sprog, og i det Hele taget hylde de samme Grundsætninger, hvorpaa Regjeringen Aar 1830 var støttet Kongen af Hollands Formæling skal nu virkelig gaae for sig. Den Amsterdammer Handelstidende forkynder denne Efterretning med følgende Jndledning: Vi have som Journalist en sørgelig Pligt at opfylde, idet vi nu maa authentisk melde, hvad vi hidtil ikke have kunnet troe, at Hs. M. Kongen igjenkaldelig har besluttet at formæle sig med Grevinde Oultremont Formælingen skal skee til Foraaret, og det kgl. Slot i Lov er istandsat for at modtage Fyrstinden af Nassau.
Aarhuus Stifts-Tidende, 1840-03-17
Preussen lader i denne Tid stærkt proviantere sine Fæstninger ved den franske og den belgiske Grændse. Denne Efterretning giør stor Sensation i Frankrig.
Aarhuus Stifts-Tidende, 1840-03-17
Fra Petersborg meldes, at Kongeriget Polens Statholder, Fyrst Paskewitsch, var indtruffen dertil, og havt lange Konferentser med Keiseren.
Aarhuus Stifts-Tidende, 1840-03-17
Fædrelandet. Kjøbenhavn, den 13de Marts. I det kongl. Patent om Stændernes Sammenkaldelse er det betegnet dem som Hovedopgave: "at fornemme, hvad Kon Dette kgl. Budskab vil saaledes (hedder det i Fægen vil lade dem forelægge til Raadgivning. drelandet) bringe os en stor Forventnings glade Opfyldelse eller bittre Skuffelse. J begge Tilfælde bliver det lige nødvendigt for Folket ogsaa at lade sit Budskab udgaae til hiint Stevnemøde i Roeskilde, at lade Stænderne igjennem Petitioner fornemme, hvori dets Ønsker og Forhaabninger bestaae." – J et følg. No. yttrer Fædrelandet endvidere i samme Anledning: "De Ønsker og Forhaabninger, hvormed Folket hilsede Kongens Thronbestigelse, antage i samme Grad en bestemtere, mere positiv og meere alvorlig Characteer, som Afgjørelsens Stund rykker nærmere.
Aarhuus Stifts-Tidende, 1840-03-17
Stænderne ville nu komme sammen for at overveie Landets Stilling og Fornødenheder, og Sandhed vil være den ledende Stierne, der vil lyse over deres Færd.
Aarhuus Stifts-Tidende, 1840-03-17
Den næste Stænderforsamling vil faae en gandske anden Betydning end de foregaaende. For den lyder især Kongens Ord: "Jeg vil intet Andet end Sandhed, til den er Opfordringen især rettet, til dens Røst skal Kongen lytte, de skulle bede Kongen og ikke blive trætte af at bede."- Til kongl. Commissarius ved Østifternes forestaaende Stænderforsamling er Generalprocureuren, Hr. Conferentsraad A. S. Ørsted atter udnævnt.
Aarhuus Stifts-Tidende, 1840-03-17
- J de Generalpostdirectionen underliggende Brancher er i disse Dage skeet et af de første Skridt til en væsentlig Reform. Man vil erindre sig, at Kongen ved en given Leilighed i de første Dage efter sin Regjerings Tiltrædelse yttrede sin Forundring over, at der var oprettet et særeget Contoir for Personpostbefordringen alene, hvis Bestyrelse var overdraget Fuldmægtig i det slesvig-holsteen lauenborgske Secretariat Thaysen med en efter Arbeidets Beskaffenhed og Qvantitet meget betydelig Gagering. Heri er nu skeet en Forandring. Revisor i Revisionscontoiret for det danske Transport og Befordringsvæsen og Postmester Cancelliraad Lange er nemlig, efter længere Tids tiltagende Svaghed entlediget fra sit Embede, hvilket tillige er gaaet ind, og hele Person-Befordringsvæsenet henlagt under Postsecretair Thaysens Contoir, saa at Alt, hvad der vedkommer Befordringen af Personer fra det Offentliges Side nu sorterer under eet eneste Contoir. Khonsp.)- Grev Christian Danneskjold-Samsøe skal, som vi erfare, nu være designeret til Over-Staldmester. - Som bekjendt, har denne Post ikke været besat efter Hauchs Død, da Geh.-Conferentsraad, Overstutmester Røepstorff, der siden har ført Overbestyrelsen over det kongl. Staldvæsen, ikkun har Titel af 1ste Staldmester og heller ikke har oppehaaret større Gage end den for sidstnævnte Post bestemte. Mange have maaskee hidtil været af den Formening, at eftersom den kongl. Staldetat i det Hele nu bliver saa betydelig reduceret, saa maatte ogsaa Besættelsen, af den allerede i endeel Aar ubesatte Overstaldmester post, være saa meget mindre at formode som Jkke Nødvendigheden deraf synes at være bleven saa meget større. Denne Formening viser sig nu at have været feilagtig. Da der imidlertid endnu gives en anden, med Overstaldmesterposten nøie beslægtet Charge, nemlig Overstutmesterposten, saa tør man maaskee vente, eftersom der vel er Rimelighed for, at Hr. Røepstorff med Overbestyrelsen af Stald=Etaten ogsaa fratræder denne, at da Grev Danneskjold ligeledes vil blive beklædt dermed. Det er at haabe, at han ved en saadan Combination af tvende Poster, der begge meere ere at ansee som Æres Functioner end som StatsEmbeder, vil finde sig allerede tilstrækkelig satisficeret ved den dermed forbundne Honneur, og at altsaa Statskassen ved disse tvende Udnævnelser ikke vil komme til at bære større Udgift, end hidtil, da Pensioneringen af Hr. Røepstorff ved dennes Udtrædelse af Stald-Etaten dog i alt Fald for Øieblikket vilumuliggjøre en fuldstændig Iværksættelse af den sikkert ogsaa i Henseende til denne Deel af Etatens Personale paatænkte Gjennemførelse af Besparelsessystemet. Skulde det imidlertid dog være Meningen, at Grev Danneskjold kom til at indtræde i Stats= eller rettere Hof=Tjenesten, som lønnet Functionair, saa tør man dog intet Øieblik drage i Tvivl, at han, med en høiere Titel, dog ikke vil blive tillagt høiere Gage end Hr. Røepstorff, da dette sidste dog vilde komme til at staae i en altfor skjærende Contrast til det nys(Khonsp.) nævnte System.
Aarhuus Stifts-Tidende, 1840-03-17
Af en Artikel i Khvnsp. om det kgl. Huses, Appanager og Hofholdninger seer man, at den aarlige Udgiftssum til Kongehuset og i Anledning af samme omtrent har beløbet sig til halvanden Million Rigsbankdaler. Til Christiansborg Slots Fuldførelse. er i Aarene fra 1829 til 33 aarlig medgaaet omtrent 100,000 Rbd., og fra 1835 til 37 circa 65,000 Rbd. aarlig. Og naar dette meget langvarige og uhyre bekostelige Bygningsarbeide endelig engang bliver færdigt, vil hiin Udgiftspost i alt Fald blive remplaceret med den vel ringere, men dog altid noksom betydelige Sum, som det bliver nødvendigt aarligen at anvende for at frelse denne store, dog vist altid for Størstedelen, ubeboede og i sine Bestanddele meget usolide Pragt bygning fra igjen at falde sammen. Det er vistnok sørgeligt at tænke sig, med hvor mange Millioner dette Pallads allerede har bidraget til Statsgieldens Forøgelse og Landets finantsielle Svækkelse, uden at derved er obtineret Andet, end at Hoffet har faaet et Locale, hvor det ved enkelte Leiligheder kan give en Cour eller Fete. Hvad den afdøde Konges egen Hof huusholdning har kostet, derom har det ikke været muligt at erholde nogen saadan Underretning, der kunde give et endog blot sandsynligt, for ikke at sige approximativt Begreb. For de øvrige 8 Hof-Stater under hans Regjering have følgende faste Appanage Summer aarlig været udredede: Hs. Kgl. Høihed Prinds Christian Frederik 90,000 Rbd.; Hs. K. H. Prinds Frederik Carl Christian, 25,000 Rbd.; Deres Kgl. Høiheder Prinds Frederik Ferdinand og Prindsesse Caroline 50,000 Rbd.; Hs. K. H. Hertuginde Wilhelmine Marie til Glücksborg 35,000 Rbd.; Hds. K. H. Prindsesse Juliane Sophie 24,000 Rbd.; Hds. K. H. Landgrevinde Louise Charlotte 24,000 Rbd.; Enke-Hertuginde Louisa Augusta 50,000 Rbd., og Prindsesse Charlotte Frederikke, 50,000 Rbd.
Aarhuus Stifts-Tidende, 1840-03-17
Man har i Kjøbenhavn i denne Tid havt meget travt med et Rygte om Hestgardens Ophævelse. Man har endogsaa talt derom saa aldeles vist, og at Fodgarden derimod skulde forøges til 8000 Mand.
Aarhuus Stifts-Tidende, 1840-03-17
Lollands-Falsters Stiftstidende betvivler imidlertid denne Paastands Rigtighed.
Aarhuus Stifts-Tidende, 1840-03-17
Vi have forhen omtalt Hs. Maj. Kongens Udnævnelse til Ridder af den gyldne Vies. Jnsigniet til denne Orden er nu i Gaar bleven overrakt Hs. Maj. af den spanske Charge d'Affaires Pasqual d'Oliver. Ligeledes at Hs. Exc. Geheime-Statsminister Krabbe Carisius, var udnævnt til Storkors af Carl den 3dies Orden. Denne Orden er nu bleven modtagen af Hs. Excellence. (Brig. Av.)¬
Aarhuus Stifts-Tidende, 1840-03-17
- Det astronomiske Selskab i London har udnævnt Hs. M. Kongen af Danmark, Christian VIII, til sit Æresmedlem. (N. 3.)
Aarhuus Stifts-Tidende, 1840-03-17
Paa General-Toldkammer- og Commerce-Collegiets Forestilling har Hs. Maj. Kongen under 26de Febr. allernaadigst resolveret, at blandt de Landboere i Jylland, som have ansøgt om Tilladelse til Anlæg af Brændeviinsbrænderier, er dette tilladt Følgende: Kromand Legardt i Bekke, Kromand Hansen i Faaborg og Eieren af Hennegaard, Raube, Alle af Ribe Amt, samt at Afgiften af Brænderier paa Landet endnu i 3 Aar, fra 1ste Mai d. A., maa erlægges med 48 s. pr. Tønde af Mæskekarrets Jndhold for hver 4de Dogn Karret staaer til Eierens Raadighed, men hvilken Afgift efter den Tid forhøies til 56 s. Sølv. Blandt Bestemmelserne for disse Land brænderier ere: Naar det i Værket producerede Brændeviin indføres til consumtionspligtigt Sted erlægges den fulde Jndførselsconsumtion. For Udførsel af Brændeviin fra disse Brænderier til fremmede og frie Steder, bevilges den ved Forordn. af 22de Novbr. 1837 bestemte Consumtionsgodtgjørelse for Kjøbstæderne udenfor Kjøbenhavn. Brændevinet maa da, blandt andre Forholdsregler, ledsages til vedkommende Søtoldsted med en Toldpasseerseddel, der ikke maa lyde paa mindre end hele Tønder. Dog maa denne Godtgjørelse ikke i noget Aar overstige det af Brænderiet i de seneste 12 Maaneder erlagte Afgivtsbeløb. Bevillingshaveren maa paa Landet afsætte sit Brændeviin til Enhver, dog ikke i mindre Qvaliteter end 10 Potter.
Aarhuus Stifts-Tidende, 1840-03-17
Ifølge Breve fra Petersborg af 3die de havde Prindsen af Bentheim Steinfurt, der var ankommen dertil med en overordentlig Mission fra Hs. M. Kongen af Danmark, om Søndagen havt en Privataudients hos Keiseren, samt derefter havt den Ære at blive modtagen af Storfyrst Thronfølgeren og Hertugen af Leuchtenberg. – Naar D. M. i næste Uge førstegang besøge, Theatret skal der opføres en pantommisk Ballet som hedder: Fædrelandets Muser, og Norma, Opera af Bellini, hvori Hovedrollen udføres af Jfr. 33.
Aarhuus Stifts-Tidende, 1840-03-17
Den russiske Fyrst Lobanoff har engageret to danske Forstkyndige til at forestaae Skovculturen paa hans store og vidtløftige Godser. (Hls. Av.)
Aarhuus Stifts-Tidende, 1840-03-17
Herregaarden Fredsholm paa Lolland er kjøbt af Hr. A. Beck her af Staden for 85000 Rbdr.
Aarhuus Stifts-Tidende, 1840-03-17
Actietegningen til Maskin-Hørspinderiet har god Fremgang. Til i Mandags var der hos Hr. Zinn allerede tegnet for over 35,000 Rbd. (Khvnsp.)
Aarhuus Stifts-Tidende, 1840-03-17
Ved Hof= og Stadsretten er en Krigassessor Junge dømt til 4 Dages Fængsel paa Vand og Brød for: "uteerligt Forhold.
Aarhuus Stifts-Tidende, 1840-03-17
Fra det Holsteenske. Grev Cuno Rantzau, der som tidligere meldt var designeret til Overappellationsraad i Kiel, er nu (ifølge Alt. M.) definitivt udnævnt til denne Post. Tillige er den hidtil blot titulaire Landraad v. Buchwald til Pronstorff nu udnævnt til virkeligt Medlem af Landretten i Glückstadt, og til den anden vacante Landraadspost er hidtilv. Auscultant ved den slesvigske Overret Chr. Rumohr designeret.
Aarhuus Stifts-Tidende, 1840-03-17
Fra det Slesvigske. Vi ere utilfredse med vore Repræsentanters Fremgangsmaade (hedder det fra Haderslev, i Bladet Dannevirke) og de have tabt vor Tillid. I Særdeleshed forkaste vi de af dem indgivne Adresser og Besværinger som usømmelige og fordærvelige Skridt, hvis Unytte bevises ved de dem meddeelte afslaaende Svar. Efter vor Anskuelse opfylde de kun da deres Kald som Repræsentanter, naar de opfatte vor velvillige Konges liberale Aand, som ønsker hensigtsmæssige, med Tiden overeensstemmende Reformer, forberedte med Omhyggelighed. Vi kalde dem kun da sande Repræsentanter, naar de, i Overeensstemmelse med Regjeringens Villie, fremme saadanne Fordringer, som kunne gavne os Borgere, men ikke, naar de uden Nytte modsætte sig det, der kommer fra høiere Steder og forkynde denne Opsætsighed og de erholdte afslaaende Svar i Aviserne. De feile, naar de troe, derved at kunne erhverve sig Roes, thi de høste kun Skam og Utilfredshed hos Medborgerne."